ଫ୍ୟାକ୍ଟର IX କନସେଣ୍ଟ୍ରେଟ

ଫ୍ୟାକ୍ଟର IX କନସେଣ୍ଟ୍ରେଟ, ବିକ୍ରୟ ନାମ  ହେମୋନିନ୍ ଏବଂ ବେନେଫିକ୍ସ ବ୍ରାଣ୍ଡ ହେଉଛି ଏକ ଔଷଧ ଯାହା ହେମୋଫିଲିଆ ବି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ବିଶେଷକରି ଏଗୁଡ଼ିକ ରକ୍ତସ୍ରାବର ଚିକିତ୍ସା ଏବଂ ପ୍ରତିଷେଧ ପାଇଁ ବ୍ୟବହୃତ ହୁଏ । ଏଗୁଡ଼ିକ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଉଦ୍‌ବେଗ, ଅଣନିଶ୍ୱାସ, ଆଲର୍ଜି ପ୍ରତିକ୍ରିୟା, ଅଇ ଏବଂ ପିଠି ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଞ୍ଜିଓଇଡିମା ଏବଂ ଛାତି ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ । ଏହାର କାମ କରିବାର କ୍ଷମତାକୁ ଅବରୋଧ କରୁଥିବା ଆଣ୍ଟିବଡି ମଧ୍ୟ ବିକଶିତ ହୋଇପାରେ । ଏହାକୁ ଡିସ‌ସେମିନେଟେଡ ଇଣ୍ଟ୍ରାଭାସ୍କୁଲାର ଜମାଟ ନିମନ୍ତେ ବ୍ୟବହାର କରାଯିବା ଉଚିତ ନୁହେଁ । ଏଗୁଡ଼ିକ ମାନବ ପ୍ଲାଜମା କିମ୍ବା ପୁନଃସଂଯୋଜିତ ପଦ୍ଧତି ଦ୍ୱାରା ନିର୍ମିତ ଫ୍ୟାକ୍ଟର IX ର ନିର୍ମିତ ସଂସ୍କରଣ ।  ପ୍ଲାଜମାରୁ ତିଆରି ସଂସ୍କରଣର ବିପଦ ମଧ୍ୟରେ ସଂକ୍ରମଣ ହୋଇପାରେ । 

ଫ୍ୟାକ୍ଟର IX କନସଣ୍ଟ୍ରେଣ୍ଟ ୧୯୬୦ ଦଶକର ଶେଷ ଭାଗରେ ଉପଲବ୍ଧ ହୋଇଥିଲା ଓ ପୁନଃସଂଯୋଜକ ସଂସ୍କରଣ ୧୯୯୭ ମସିହାରେ ଅନୁମୋଦିତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକ ଔଷଧ ତାଲିକାରେ ଲିପିବଦ୍ଧ ଅଛି । ଜ୍ୟରେ ୨୦୨୩ ମସିହା ସୁଦ୍ଧା ୧,୦୦୦ ୟୁନିଟ୍ ପୁନଃସଂଯୋଜକ କିମ୍ବା ପ୍ଲାଜମା ପ୍ରାପ୍ତ ସଂସ୍କରଣର ମୂଲ୍ୟ ପ୍ରାୟ ୬୦୦ ପାଉଣ୍ଡ ଥିଲା।  ଏହାର ଦୀର୍ଘକାଳୀନ କାର୍ଯ୍ୟକ୍ଷମ ସଂସ୍କରଣ ମଧ୍ୟ ଉପଲବ୍ଧ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki